
DR 31.10.2016                                                                                                                                                   73               

 

Oleh itu, sistem kumbahan yang dapat menjamin keselesaan dan kesejahteraan 
pelancong selain penduduk tempatan amatlah diperlukan sesuai dengan peranannya 
sebagai destinasi pelancongan selain daripada itu menjadi pintu masuk antarabangsa 
melalui Jeti Antarabangsa Kukup.  

 Tuan Yang di-Pertua, pembangunan pesat dan penekanan terhadap pendidikan 
telah meningkatkan kesedaran rakyat terhadap pelbagai topik khususnya terhadap 
kesihatan dan juga isu-isu alam sekitar. Sehubungan dengan itu sistem kumbahan dan 
pembetungan perumahan atas air di kawasan Kukup menjadi buah mulut di kalangan 
rakyat masa kini. 

 Tuan Yang di-Pertua saya difahamkan Kementerian Tenaga, Teknologi Hijau dan 
Air telah bersetuju dengan satu pelan tindakan pembangunan sistem pembetungan yang 
lebih menyeluruh dibangunkan bagi penyediaan infrastructure kemudahan rawatan 
kumbahan. Saya difahamkan bahawa pihak kementerian tersebut telah memohon 
peruntukan penyediaan kajian dan tapak sistem pembetungan di perkampungan tersebut. 
Sehubungan dengan itu saya meminta Kementerian Tenaga, Teknologi Hijau dan Air dapat 
memuktamadkan kajian menyeluruh kaedah dan pendekatan sesuai bagi menaiktarafkan 
sistem kumbahan dan sanitasi agar dapat dibina sebuah sistem kumbahan yang mesra 
alam dan menjadi contoh kepada penempatan sedemikian yang ada di seluruh negara. 

 Saya juga difahamkan bahawa Menteri Pelancongan telah melawat 
perkampungan atas air Kukup pada 12 Mac 2015 yang lepas. Terima kasih kepada Yang 
Berhormat Menteri meluangkan masa mengunjungi ke Kampung Kukup yang indah ini. 
Ingin saya gunakan kesempatan ini untuk memohon agar Kementerian Pelancongan dan 
Kebudayaan Malaysia juga dapat menyalurkan peruntukan yang sesuai bagi 
membangunkan dan menambah baik kemudahan prasarana pelancongan di kawasan 
berkenaan bagi meningkatkan mutu dan suasana selesa di destinasi pelancongan ini. 

 Sebagai contoh, tandas awam dengan sistem sanitari yang baik adalah di antara 
keperluan pelancongan yang sangat diperlukan. Keperluan sebuah sistem kumbahan dan 
pembetungan yang moden serta menepati ciri-ciri kesihatan yang baik amat diperlukan di 
kawasan penempatan ini. Beberapa tahun yang lepas kajian berhubung dengan keperluan 
pembetungan di kawasan penempatan tersebut telah dibuat namun sehingga hari ini belum 
ada tindakan yang konkrit diambil oleh mana-mana pihak. Tuan Yang di-Pertua, saya 
berharap Kementerian Tenaga, Teknologi Hijau dan Air dan Kementerian Pelancongan dan 
Kebudayaan Malaysia dapat membantu menyelesaikan masalah tersebut.  

 Isu yang seterusnya Tuan Yang di-Pertua, pada masa kini kenaikan harga rumah 
semakin tinggi dan tidak setara dengan pertambahan pendapatan yang tinggi 
menyebabkan banyak keluarga berpendapatan sederhana semakin terbeban tidak dapat 
memiliki rumah tersendiri. Isu berhubung dengan keluarga rakyat terutamanya pembelian 
rumah mampu milik terikat dengan syarat permohonan pinjaman perumahan yang ketat dan 
ditolak oleh pihak bank. Halangan tersebut dalam pembelian rumah adalah bayaran muka 
ataupun deposit 10 peratus yang diperlukan untuk memeterai perjanjian jual beli. 

 Berdasarkan gaji, pembelian biasanya boleh mendapat 90 peratus margin 
pinjaman daripada harga asas rumah dan membayar ansuran bulanan. Namun ramai 
pembeli khususnya bagi rumah pertama terdiri daripada pasangan muda yang tidak 
mempunyai simpanan yang mencukupi bagi membayar deposit 10 peratus itu. 

 Tuan Yang di-Pertua, pemaju perumahan dan pembeli rumah amat berterima 
kasih kepada kerajaan kerana mengambil kira keperluan rakyat dengan menubuhkan Skim 
Pembiayaan Deposit Rumah Pertama (MyDeposit) dengan memperuntukkan RM200 juta 
sebagaimana diumumkan dalam Bajet 2016, yang mana diharapkan dapat memenuhi 
keperluan pembelian berwajib daripada kumpulan yang berpendapatan rendah dan 
sederhana yang menghadapi masalah yang membiayai pembayaran wang pendahuluan 
pembeli rumah pertama mereka. 

 Tuan Yang di-Pertua golongan pembelian rumah kos rendah atau sederhana 
rendah sebelum mereka ditawarkan rumah, mereka pada kebiasaannya telah menyewa 
rumah dan bayaran bulanan lebih kurang RM300 hingga RM500 sebulan. Akan tetapi 
apabila mereka dapat tawaran pembelian rumah kos rendah atau kos sederhana didapati 
bank tidak meluluskan permohonan pinjaman kerana tidak mempunyai dokumen sokongan 
yang mencukupi.  



Oleh itu, sistem kumbahan yang dapat menjamin keselesaan dan kesejahteraan pelancong selain penduduk tempatan amatlah diperlukan sesuai dengan peranannya sebagai destinasi pelancongan selain daripada itu menjadi pintu masuk antarabangsa melalui Jeti Antarabangsa Kukup. Tuan Yang di-Pertua, pembangunan pesat dan penekanan terhadap pendidikan telah meningkatkan kesedaran rakyat terhadap pelbagai topik khususnya terhadap kesihatan dan juga isu-isu alam sekitar. Sehubungan dengan itu sistem kumbahan dan pembetungan perumahan atas air di kawasan Kukup menjadi buah mulut di kalangan rakyat masa kini. Tuan Yang di-Pertua saya difahamkan Kementerian Tenaga, Teknologi Hijau dan Air telah bersetuju dengan satu pelan tindakan pembangunan sistem pembetungan yang lebih menyeluruh dibangunkan bagi penyediaan infrastructure kemudahan rawatan kumbahan. Saya difahamkan bahawa pihak kementerian tersebut telah memohon peruntukan penyediaan kajian dan tapak sistem pembetungan di perkampungan tersebut. Sehubungan dengan itu saya meminta Kementerian Tenaga, Teknologi Hijau dan Air dapat memuktamadkan kajian menyeluruh kaedah dan pendekatan sesuai bagi menaiktarafkan sistem kumbahan dan sanitasi agar dapat dibina sebuah sistem kumbahan yang mesra alam dan menjadi contoh kepada penempatan sedemikian yang ada di seluruh negara. Saya juga difahamkan bahawa Menteri Pelancongan telah melawat perkampungan atas air Kukup pada 12 Mac 2015 yang lepas. Terima kasih kepada Yang Berhormat Menteri meluangkan masa mengunjungi ke Kampung Kukup yang indah ini. Ingin saya gunakan kesempatan ini untuk memohon agar Kementerian Pelancongan dan Kebudayaan Malaysia juga dapat menyalurkan peruntukan yang sesuai bagi membangunkan dan menambah baik kemudahan prasarana pelancongan di kawasan berkenaan bagi meningkatkan mutu dan suasana selesa di destinasi pelancongan ini. Sebagai contoh, tandas awam dengan sistem sanitari yang baik adalah di antara keperluan pelancongan yang sangat diperlukan. Keperluan sebuah sistem kumbahan dan pembetungan yang moden serta menepati ciri-ciri kesihatan yang baik amat diperlukan di kawasan penempatan ini. Beberapa tahun yang lepas kajian berhubung dengan keperluan pembetungan di kawasan penempatan tersebut telah dibuat namun sehingga hari ini belum ada tindakan yang konkrit diambil oleh mana-mana pihak. Tuan Yang di-Pertua, saya berharap Kementerian Tenaga, Teknologi Hijau dan Air dan Kementerian Pelancongan dan Kebudayaan Malaysia dapat membantu menyelesaikan masalah tersebut. Isu yang seterusnya Tuan Yang di-Pertua, pada masa kini kenaikan harga rumah semakin tinggi dan tidak setara dengan pertambahan pendapatan yang tinggi menyebabkan banyak keluarga berpendapatan sederhana semakin terbeban tidak dapat memiliki rumah tersendiri. Isu berhubung dengan keluarga rakyat terutamanya pembelian rumah mampu milik terikat dengan syarat permohonan pinjaman perumahan yang ketat dan ditolak oleh pihak bank. Halangan tersebut dalam pembelian rumah adalah bayaran muka ataupun deposit 10 peratus yang diperlukan untuk memeterai perjanjian jual beli. Berdasarkan gaji, pembelian biasanya boleh mendapat 90 peratus margin pinjaman daripada harga asas rumah dan membayar ansuran bulanan. Namun ramai pembeli khususnya bagi rumah pertama terdiri daripada pasangan muda yang tidak mempunyai simpanan yang mencukupi bagi membayar deposit 10 peratus itu. Tuan Yang di-Pertua, pemaju perumahan dan pembeli rumah amat berterima kasih kepada kerajaan kerana mengambil kira keperluan rakyat dengan menubuhkan Skim Pembiayaan Deposit Rumah Pertama (MyDeposit) dengan memperuntukkan RM200 juta sebagaimana diumumkan dalam Bajet 2016, yang mana diharapkan dapat memenuhi keperluan pembelian berwajib daripada kumpulan yang berpendapatan rendah dan sederhana yang menghadapi masalah yang membiayai pembayaran wang pendahuluan pembeli rumah pertama mereka. Tuan Yang di-Pertua golongan pembelian rumah kos rendah atau sederhana rendah sebelum mereka ditawarkan rumah, mereka pada kebiasaannya telah menyewa rumah dan bayaran bulanan lebih kurang RM300 hingga RM500 sebulan. Akan tetapi apabila mereka dapat tawaran pembelian rumah kos rendah atau kos sederhana didapati bank tidak meluluskan permohonan pinjaman kerana tidak mempunyai dokumen sokongan yang mencukupi.